
PREDGOVOR 


Nadzorniče, 


mnogo ljudi misli da je tvoj posao šetati u prirodi, te sa 
zavišću gledaju na tvoje radno mjesto. Oni ne znaju i 
vjerojatno ne razmišljaju da je tvoj posao puno više od toga. 
Alitiija, mi znamo. Od nadzornika kod mene u parku prirode 
Lonjsko polje tražim da bude na terenu u sitnim satima, po 
kiši, snijegu, žarkom suncu, kad sjever puše ili komarci se 
uvlače kroz svaki i najmanji otvor na odori. | kažem ti: svatko 
od njih to prihvaća, jer je to njegov zadatak: provesti 
unutarnji red u Lonjskom polju. Ali to ne može biti dovoljno! 
Tražim da raspolažeš osnovnim znanjem o ekologiji i zaštiti 
prirode i da razumiješ prirodne vrijednosti i procese «svoga» 
zaštićenog područja! Tražim da rješavaš koniliktne situacije 
ito u što više slučaja bez primjene kaznenih odredaba ili čak 
sile! Tražim da svakom posjetitelju na adekvatan način znaš 
odgovoriti na njegova pitanja! Ti si «lice» uprave parka. Tebe najprije vide i doživljaju 
stanovnici i posjetitelji. Stoga, ravnatelju ne može biti sve jedno kakav si. On mora stvoriti 
najbolje nadzornike. 

Ne bi bilo fer, da samo tražim. Tebi, nadzorniče, treba dati kvalitetan materijal za tvoje 
stručno usavršavanje. Takvog materijala u Hrvatskoj do sada nije bilo. I ponovno je Lonjsko 
polje prvo iskoračilo: ovaj priručnik je rezultat nekoliko seminara održanih na području 
parka prirode Lonjsko polje u okviru projekta «K razumnom korištenju u parku prirode 
Lonjsko polje» programa LIFE Europske Zajednice. Na njima je sudjelovala nekolicina 
nadzornika. Kod pisanja priručnika pažljivo smo slušali njihove probleme na terenu, 
njihova iskustva i njihove prijedloge. Ovako ću se izraziti: priručnik je od nadzornika za 
nadzornike. 

Nadam se, nadzorniče, da ćeš potvrditi moju trvdnju. Ponosan bih bio da se ti pomoću ovog 
priručnika usavršavaš od dobrog i motiviranog u izvrsnoga nadzornika. Jer, nadzorniče, ne 
zaboravi: biti nadzornik je više od šetnje po prirodi. 





Goran Gugić 
Ravantelj JUPP Lonjsko polje 

A. EKOLOGIJA 
A.1. Načela ekologije 
A.1.1. Svijet: složeni sustav 


Svijet je složen, zamršen sustav pa zato i nailazimo na teškoće kad ga pokušamo 
razumjeti. Na probleme nailazimo i kad nastojimo razumjeti tu složenost. Upravo zbog 
takvih problema katkada dobivamo rezultate koje dobivamo uopće nismo očekivali i nisu 
nam poželjni. Navodimo tri takva primjera: 


Primjer 1 - Proizvodnja kukuruza 

Poljodjelci i znanstvenici su otkrili da uzgoj kukuruza u monokulturi uz primjenu mineralnih 
gnojiva znatno povećava njegov godišnji prinos. Zato su posijana velika polja kukuruza, a 
proizvodnja je povećana primjenom mineralnih gnojiva. Očekivani je rezultat, u smislu 
povećanog prinosa, postignut. Ono, međutim, što se nije očekivalo, a što se pokazalo izuzetno 
nepoželjnim, bilo je onečišćenje podzemnih voda mineralnim gnojivima i erozija površinskoga 
sloja tla. 

Zaključak: Ako u želji da postignemo cilj ne uzmemo u obzir složenost sustava, čak i ako cilj 
ostvarimo, nećemo uvijek moći izbjeći nepoželjne nusproizvode. 


Primjer 2 - Prometu malom gradu 

Da bi se poboljšao protok prometa u malom gradu od 4000 stanovnika, na nekoliko su raskrižja 
postavljeni semafori, a neke su ulice pretvorene u jednosmjerne. Cilj je ubrzo postignut i 
promet je tekao olakšano, ali su se pojavili i neki neočekivani rezultati: zbog jednosmjernih 


ulica put kroz grad se znatno produljio. Semafori ijednosmjerne ulice omogućile su i puno bržu 
vožnju, no to se stanovnicima pješacima uopće nije svidjelo. 

Zaključak: Nije se vodilo računa o složenosti sustava. Nepoželjne posljedice promjena bile su 
tako velike da se od promjena odustalo: uklonjeni su svi semafori i sustav jednosmjernih ulica. 
Trebalo je osmisliti novu i prikladniju regulaciju prometa. Sada su vozači u vožnji gradom puno 
pažljiviji. 


Primjer 3 - Tvornice i onečišćenje zraka 

Tijekom prošlog stoljeća onečišćenje zraka u blizini tvornica zbog porasta industrijske 
proizvodnje postalo je ozbiljnim problemom. Da bi se to izbjeglo, na tvornicama su građeni vrlo 
visoki dimnjaci koji su omogućili da se onečišćenje što više udalji. Ubrzo se pokazalo da 
problem nije riješen jer su se šume počele sušiti, a voda u jezerima postala je kisela. 
Zaključak: lako se onečišćenje oko tvornica smanjilo, opći problem onečišćenja postao je još 
ozbiljniji. Nije se potpuno razumjela složenost sustava, a nije se očekivala ni njegova reakcija 
na promjene. 





Zanimljivo je pitanje zašto su ljudi tako nesposobni kad je u pitanju razumijevanje 
kompleksnog sustava. Jedno od objašnjenja leži u evoluciji ljudskoga mozga. Tijekom 
stotina tisuća godina čovjek je živio kao lovac i sakupljač u svijetu na koji zapravo nije imao 
prevelik utjecaj. Usavršio je svoju sposobnost usmjeravanja pozornosti na samo jedan 
jednostavan problem, kao kad bi se npr. usredotočio na životinju koju upravo namjerava 
uloviti. | vrlo bi poduzetno ostao zabavljen takvim zadatkom. No takve vještine nisu prikladne 
kad je u pitanju upravljanje opsežnim sustavima kakvi su gradovi ili krajolici. Ali postoji nada: 
razmišljanje o sustavu može se naučiti i o tome će biti govora u sljedećim poglavljima. 





A.1.2. Razumijevanje sustava 


Da bi razumjeli i opisali složenost svijeta koji nas okružuje, znanstvenici su izumili koncept 
"sustava". Sustav nije zasebna stvar koju ćete pronaći u okolišu poput stabla, polja 
rajčica, šume, krave ili stada ovaca. Sustav je koncept. To je teoretska konstrukcija koja 
opisuje prirodni svijet. Počnimo s primjerom bicikla: 





Primjer - sustav bicikla 

Bicikl se sastoji od brojnih dijelova: kotača, lanca, pedala, okvira, zvonca i opruga. Ti dijelovi ili 
sastavnice međudjeluju jedna s drugom i stvaraju nam dojam jedne cjeline: bicikla. To nam 
pomaže u definiranju sustava. 











Definirajmo sustav: 


Sustav čine brojni sastavni dijelovi koji međudjeluju. Ti sastavni dijelovi zajedno čine jednu 
cjelinu koju možemo vidjeti i koju možemo odijeliti od ostaloga svijeta koji je okružuje. 


Neki dijelovi su nužni za funkcioniranje sustava, neki nisu. Lanac i kotači su nužni jer bez 
njih bicikl nije upotrebljiv. S druge strane, zvonce nije nužno za funkcioniranje bicikla. Isto je 
i s blatobranom. Ti su dijelovi vrlo prikladni ako želimo nekog upozoriti na našu prisutnostili 
ako se želimo zaštititi od blata, ali - oni nisu prijeko potrebni. 





Slika 1: Sustav koji sadrži nužne Slika 2: Da bi ga pokrenuli, 
i neke ne tako nužne dijelove treba uložiti energiju 


Bicikl je mehanički sustav što ga razlikujemo od živih, bioloških sustava, poput psa ili 
stabla. Također, ekološki sustavi, poput šume ili jezera, razlikuju se od mehaničkih jer oni 
sadrže bar nekoliko živih sastavnica. 


A.1.3. Razumijevanje dinamike sustava 


Nas zanimaju "dinamični" sustavi i "otvoreni" sustavi. Dinamični sustav se mijenja s 
protokom vremena, poput bicikla. Na biciklu se kreću pedale, lanac i kotači. Vlak je također 
primjer za dinamični sustav. 


A zašto su ti sustavi "otvoreni"? Ako postavite pitanje zašto se bicikl kreće, znate da je 
netko trebao pokrenuti pedale: netko je uložio energiju. To je pravilo i uvjet svakoga 
dinamičnog sustava: da bi sustav bio dinamičan, potreban je unos energije. Također 
spominjemo i "pokretačku varijablu" ili nekoliko "pokretačkih varijabla" koje određuju 
dinamiku sustava. 


Lonjsko 
polje 





A.1.4. Živi sustavi 


Najvažnija osobina živih sustava je metabolizam. Postoje dvije skupine živih sustava koje 
su u osnovi vrlo različite: biljke i životinje. 


Dinamika metabolizma životinja je razumljivija, pa ćemo započeti s njom. Metabolizam je 
proces probave hrane. Razgradnjom hrane oslobađa se energija i organizam se njome 
služi za obavljanje svih vrsta procesa. Npr. pas iskorištava energiju i za kretanje i za 
održavanje tjelesne temperature na 38*C. Dio hranjivih tvari se u obliku tkiva pohranjuje u 
tijelu, što rezultira rastom životinje. 


Probavom hrane stvara se energija, ali tijelo dobiva i hranjive tvari koje se mogu pohraniti (u 
tkivima) ili izlučiti u obliku izmeta ili mokraće. 


ULAZ IZLAZ 





Slika 3. Krava je otvoreni sustav 


Na hranu treba gledati i iz drugoga kuta: to je osnovni unos ili "pokretačka varijabla" koja 
pokreće sustav ili, kako običavamo reći, održava životinju živom. Bez hrane nema dinamike. 
Promatramo li organizam kao sustav, možemo primijetiti da on ne ovisi samo o određenom 
unosu koji ga pokreće i o metabolizmu koji unesene tvari pretvara u energiju, nego da taj 
sustav ima i određeni izlaz tvari. Taj je izlaz tvari neizbježan. Izlučevine, kao jedan oblik 
izlaznih tvari, također u sebi imaju pohranjenu energiju i hranjive tvari. Ako ne vjerujete, evo 
dokaza: sakupite malo suhoga kravljeg ili konjskog izmeta i bacite ih u vatru: sasvim dobro 
gore, što znači da sadrže energiju (neke kulture, poput mongolskih nomada, suhi izmet 
tradicionalno upotrebljavaju kao ogrjev). 


Disanje 






Asimilacija 
Rast 
Razmnožavanje 
Održavanje 








Prehrana 


Izlučivanje 


Slika 4: Riba je sustav: prehrana je uvjet rasta, razmnožavanja i održavanja životnih funkcija 

Energija iz živog sustava ne izlazi samo u obliku tjelesnih izlučevina nego i u obliku tjelesne 
topline zrači iz organizma. 


Razmotrimo sada biljke: osim mesožderka, biljke ne probavljaju hranu kao životinje. U 
većini biljaka zbiva se proces fotosinteze, kao jedan od oblika metabolizma. Fotosinteza je 
vrlo osobit proces pri kojemu se složene tvari stvaraju uporabom samo dvaju osnovnih 
sastojaka: CO, i vode. CO, potječe iz atmosfere, voda obično potječe iz tla. U procesu 
fotosinteze iz tih osnovnih sastojaka stvara se tvar koja je u kemijskom smislu šećer. Taj 
proces može teći samo uz prisutnost klorofila ili, rečeno drugim riječima, samo zelene biljke 
mogu obavljati proces fotosinteze. Postoji još jedan važan uvjet: taj proces stvaranja 
šećera moguć je samo uz prisutnost Sunčeve energije koja će se pohraniti u krajnjem 
proizvodu. Upravo se ta energija pohranjuje u biljke koje su potencijalni izvor hrane za 
životinje. 


Ljudi kao životinje: Doručkujemo kruh, ručamo hot-dog i večeramo pizzu. Ako želimo 
otkriti porijeklo te hrane, uvijek ćemo doći do procesa fotosinteze i biljaka koje su tim 
procesom zarobile energiju koja nam sada postaje pristupačna. 


Ponovimo ukratko o pojmu sustava i osvrnimo se na sve sastavnice živih sustava. 
Da bi životinja funkcionirala, treba želudac za probavu, krv koja će transportirati hranjive 
tvari, pluća za disanje i, ponekad, i mozak za proces razmišljanja. To su međusobno 


povezane sastavnice. Osnovne sastavnice viših biljaka su korijenje i listovi. 


Vrlo je lako prepoznati biološki sustav kao jednu cjelinu - jednostavno je prosuditi što 
pripada sustavu, a što je okoliš koji ga okružuje. 

A.1.5. Ekološki sustav 


Ekološki sustavi su složeniji od biljaka i životinja. Ako želimo razumjeti vrijednosti krajolika 
ili nekoga zaštićenog područja, za nas je najmjerodavnije razumijevanje ekoloških 
sustava. Ekološki sustavi se na nekoliko načina razlikuju od bioloških sustava, poput 
biljaka i životinja. Granice ili obrisi takvih sustava nisu same po sebi uočljive. Baš u ovom 
slučaju pojam analize sustava postaje vrlo prikladan i plodonosan. 


Ekološki sustav ne uključuje samo biološke sustave, poput biljaka i životinja, nego on 
sadrži i neživi okoliš. Na ekološki sustav je najbolje gledati kao na trodimenzionalni 
odsječak nekoga krajolika. Da bi bio potpun, ekološki sustav treba sadržavati određene 
organizme (koje zovemo životna zajednica), kao i tlo ispod živih bića i atmosferu iznad njih. 





Slika 5: Ekološki sustav: trodimenzionalni odsječak krajolika 


Takva jedinica krajolika često se naziva ekološkim sustavom. Nabrojimo sada važne 
sastavnice ekološkoga sustava: 


v 


Biljke: to su proizvođači koji energiju Sunca pretvaraju u hranu. 

Zivotinje: hrane se biljkama ili drugim životinjama. Cesto se nazivaju potrošačima. 
Razlagači: njihova su hrana uginuli biljni i životinjski organizmi. Najvažniji razlagači 
su gljive i bakterije. 

» Zalihahranjivih tvari: nalazi se u tlu i u zraku, i izvorje rasta biljaka. 


vov 


Ocrtavanje granice ekosustava ovisi o tome što želimo proučiti. Ako želimo proučiti 
dinamiku i sastav šume, teoretski ćemo izrezati takav dio iz krajolika - opisivanje nekog 
ekološkog sustava ili određivanje njegovih granica ovisi o tome što želimo o nekom 
ekološkom sustavu saznati. Ako želimo shvatiti što se događa u rijeci ili jezercu, na te ćemo 
cjeline gledati sa stajališta analize sustava. 


Postoje dva glavna procesa koji mogu objasniti što se u okolišu događa. Ti procesi su 
protok energije i kruženje hranjivih tvari. 


Protok energije u prirodnom ekološkom sustavu najčešće ovisi o količini sunčane 
svjetlosti koja dopire u taj sustav. Pogledajmo neke primjere: 


Slavonske šume primaju razmjerno mnogo energije. Zbog male nadmorske visine, klima je 

ugodna i topla, pa je i vegetacijska sezona duga. To je razlogom zašto u tim šumama rastu 
visoka stabla hrastova koja imaju mnogo lišća. Procesi fotosinteze i stvaranja organske 
tvari vrlo su snažni. Proizvodnja drvne mase je vrlo velika. Debla i lišće staništa su mnoštvu 
kukaca, ptica, nekim sisavcima, a mrtvo drvo brojnim sitnijim organizmima. U visokim 
planinama, poput Velebita, vegetacijska sezona je kraća. Intenzitet fotosinteze je manji i 
šume nisu tako bujne. Pođemo li sjevernije, npr. na područje norveške tundre, Sunčevo je 
zračenje još manje. Fotosinteza je vrlo ograničena, a posljedica su sasvim male biljke: 
patuljasto grmlje, zeljaste biljke, trave i lišajevi. 


Možemo primijetiti da je energija vrlo važna "pokretačka varijabla". Kako će sustav 
izgledati umnogome ovisi o tome koliku količinu energije prima. 


Proces kruženja hranjivih tvari uključuje višestruko iskorištavanje različitih tvari u jednom 
ekološkom sustavu. Npr. korijenje drveća crpi kalcij iz tla ion se prenosi do lišća koje ujesen 
pada na tlo, gdje ga razlagači razlažu i ponovno vraćaju u tlo. Prije ili poslije isti će se kalcij 
ponovno korijenjem vratiti u stablo. I tako se ciklus zatvara. Mnoge hranjive tvari kruže 
između tla i biljaka (i drugih organizama). Neke su hranjive tvari plinovite (poput kisika) i 
nalaze se u atmosferi pa postoji kruženje između atmosfere i biljaka. Za razliku od hranjivih 
tvari, energija ne kruži ekološkim sustavom: ona teče ekološkim sustavom kao 
jednosmjernom ulicom. Sustav prima energiju koja je potrebna biljkama, potrošačima i 
razlagačima. Na kraju se sva energija, zarobljena procesom fotosinteze, vraća u atmosferu 
u obliku topline. To se događa zato što se procesima metabolizma, koji djeluju u svim živim 
bićima, oslobađa energija. 





kapljice vode u oblacima 









isparavanje iz vodotoka, 
jezera i mora 


| 


voda u tlu 





anspiracija 


Slika 6: Kruženje vode: primjer kruženja hranjivih tvari u velikom sustavu 

A.1.6. Sustavi, tlo i voda 


Dosad smo o svijetu govorili kao da je građen samo od čvrstoga tla. No to nije tako. 
Činjenica je da većinu površine planeta Zemlje pokriva voda. Prirodu ekološkoga sustava 
uvelike određuje vrsta životnog medija. Krajni izgled ekosustava, bez obzira na količinu 
energije koju taj sustav prima od Sunca, ovisi o tome jeli riječ o čvrstom tlu ili o oceanu. Ista 
će količina energije na tlu omogućiti razvoj visokoga drveća, a u oceanu će biljnu 
sastavnicu činiti sićušne planktonske biljke. U osnovi razlikujemo šest vrsta životnih medija 
na kojima se može razviti ekološki sustav: 


čvrsto tlo 

voda tekućica 

voda stajaćica (npr. jezero) 

mora i oceani 

visoka podzemna voda - slatka (npr. močvare) 
visoka podzemna voda - slana (npr. estuariji) 


vyyvyvv 


Ovisno o tome na koje pitanje želimo odgovoriti i o tome kolika je veličina ekosustava o 
kojemu govorimo, često u jednom te istom ekosustavu nalazimo više vrsta životnih medija. 
Npr., u Lonjskom polju nalazimo: vode tekućice (Sava, Lonja), močvaru (Krapje Đol) i vodu 
stajaćicu (stari rukavac u Čigoću). 

A.1.7. Pokretačke varijable 


Dosad smo naučili da je unos energije presudna pokretačka varijabla nekoga sustava. 
Količina i raspored unosa energije glavna je sila oblikovanja. Ona određuje hoće li 
dominantne biljke biti velike poput drveća ili malene poput trave i hoće li drveće biti 
listopadno ili zimzeleno. 


Druga pokretačka varijabla su padaline: ako ih nema dovoljno, postaju ograničavajući 
faktor. Bez obzira na unos energije, ako nema dovoljno kiše, na nekom će se području 
umjesto šume prostirati stepe ili savane. 


Sljedeća važna pokretačka varijabla je voda koja teče: količina vode i učestalost poplava 
uvelike određuju strukturu ekološkoga sustava. Lonjsko polje je savršen primjer. Presudna 
je varijabla za taj veliki ekosustav tzv. režim voda: učestalost poplava i količina vode koju 
poplave donose oblikuju krajolik. Režim voda oblikuje mozaik raznolikih staništa. 


Količina vode 


S V O T S L S K R L S P 


Slika 7: Vodni režim Save tijekom dviju godina. Najviše vrijednosti toga režima rezultiraju 
poplavama. To se može smatrati vrstom uznemiravanja u ekosustavu 


Ekološki sustavi su dinamični: 


kruženje hranjivih tvari 
protok energije 

godišnja dinamika biljaka 
sukcesije 

protok vode 

kruženje vode 


vyvvvvv 

A.1.8. Krajolik uz rijeku 

Lonjsko polje je nizinsko poplavno područje. Rijeka Sava je dugačka i prije nego stigne u 
svoj nizinski tok nekoliko puta promijeni svoj karakter. Krajolik uz rijeku Savu razlikuje se na 
njezinu izvoru i krajnjem ravničarskom dijelu toka. Pogledajmo kako izgleda tok rijeke: 


U planinama 


Obale su strme i brza rijeka teče kroz sutjeske. Protok vode je brz i rijeka sa sobom nosi 
velike količine šljunka i pijeska. 






Slika 8: Stiješnjena među planinama 
Naplavine šljunka 


Sljedeći odsječak riječne doline je širi i riječna struja nije više tako jaka. Na tom se dijelu 
veći dio krupnoga šljunka taloži na dno. Na rijeci se pojavljuju rukavci, a šljunak miješaju i 
pokreću i obilne kiše i topljenje snijega. Rukavci mijenjaju svoj izgled nakon svake poplave. 
Rukavci različite veličine i dubine stvaraju mozaik staništa, uključujući i plitka jezerca, nove 
šljunčane sprudove i stare šljunčane sprudove s pionirskim drvećem. Na staništima 
postojanima dulje vrijeme, poput obala, rastu vrbe i drugo veće drveće. 


«x nt. U 


Slika 9: Ostavljajući šljunak za sobom 

Rijeka u šumi 


Ovdje rijeka izlazi iz planinskoga područja. Dolina je vrlo široka. Većina šljunka je ostala 
uzvodno, ali se jedan dio nakon svake velike poplave i dalje pohranjuje uz okuke. 
Mnogobrojne vrste riba i kukaca ovise o tim nanosima: oni su presudno stanište. Rijeka 
više ne utječe tako snažno na područje kroz koje teče. Postoje poplave, ali voda nije toliko 
brza da bi nosila velike količine šljunka ili erodirala obalu. Razvijaju se šume jasena, 
brijesta i borova. 


Nizinsko poplavno područje 





Krajolik je ravan, a rijeka stvara velike meandre i tijekom duljeg vremena njezino se korito 
može lagano pomicati. U rijeci više nema krupnoga šljunka. Voda sada nosi samo fine 
čestice sedimenta. Prisutni organizmi više ne ovise o šljunku. Oslabljena dinamika ne 
može izazivati snažne promjene u kratkim intervalima. Veliko drveće ima dovoljno vremena 
za rast. To je postojbina hrastovih šuma kojima se na vlažnijim dijelovima pridružuju jasen i 
crna joha. Područje uzrijeku poplavljuje jedanputili dvaput godišnje. 





Slika 10: Od planina do ravnice: četiri odsječka različitih krajolika uz tok rijeke 

Sljedeća slika prikazuje načela promjene riječnoga korita. U planinskom dijelu toka rijeka 


se razilazi na brojne tokove, a u nizinskom dijelu rijeka meandrira. Uvećani dio toka s 
meandrima pokazuje kako se riječno korito pomiče u prostoru. 





Slika 11: Neprekidni Slika 12: Promjene toka rijeke: 
protok počinje u planinama pogled iz drugoga kuta 

A.1.9. Biološka raznolikosti dinamika sustava 


Poplava, vatra i vjetar koji lomi drveće pokretačke su varijable ekosustava i mogu se 
smatrati uznemiravanjem ekosustava. U nedostatku takvih pokretačkih varijabla struktura 
ekosustava može postati vrlo uniformna (npr. na cijelom području raste šuma). Ako je 
učestalost tih uznemiravanja vrlo visoka, npr. ako nad šumom stalno pušu snažni olujni 
vjetrovi ili ako je šuma stalno pod vodom, ona će s toga mjesta nestati. Ako je učestalost tih 
uznemiravanja umjerena, stvorit će se zanimljiv mozaik staništa: zato u Lonjskom polju ima 
rijeka koje meandriraju, starih rukavaca, plitkih močvara i različitih šuma. Sve to omogućuje 
veliku biološku raznolikost, prisutnost brojnih vrsta životinja i biljaka. 





Slika 13: Kroćenje divlje rijeke: Isar u Bavarskoj 


Ekološka istraživanja su pokazala da prevelik ili premalen utjecaj takvih pokretačkih 
varijabla ili, drugim riječima, previše ili premalo uznemiravanja rezultira smanjenjem 
biološke raznolikosti. S druge strane, umjereno uznemiravanje uzrokuje mozaik različitih 
staništa koja su tada i dom brojnim vrstama. 

A.1.10. Hijerarhija sustava 


Postoje veliki i mali sustavi, ali i priličan broj onih manjih koji su ugniježđeni u veće sustave. 
Evo jednoga primjera: turopoljska svinja na pašnjaku je lako prepoznatljiv sustav. Svinjska 
jetra i krvožilni sustav su manje-više zasebni sustavi. Oni su ugniježđeni u veći sustav: 
"svinja". Nama, zaokupljenima zaštitom prirode, osobito su zanimljivi sustavi veći od svinje. 
Populacija svinja na pašnjaku je vrlo otvoren sustav - svinje se rađaju i svinje odlaze iz 
sustava da bi postale šunke i kobasice. Pašnjak sa svinjama i svim drugim životinjama, npr. 
žabama, gujavicama i biljkama te tlom čini ekosustav. Sada zaista možemo govoriti o 
ekosustavu jer imamo biljnu i životinjsku zajednicu te nežive sastavnice: tlo, vodu i zrak. 
Znamo daje sustav vrlo dinamičan: najvažnija varijabla je voda koja povremeno poplavljuje 
pašnjak. Druga je važna pokretačka varijabla, a često je smetnemo s uma, količina 
sunčane svjetlosti koja obasjava pašnjak, a koja se mijenja tijekom godine. Ljeti sunčane 
svjetlosti ima u izobilju, a zimi je vrlo reducirana. Biljke su vrlo osjetljive na te promjene. 
Promjene godišnjih doba i količine sunčane svjetlosti nama su toliko uobičajene da često o 
njima ine razmišljamo. Naprotiv, sustav izuzetno snažno reagira na te promjene. 


Ako promatramo veći odsječak krajolika, jedan pašnjak je tek jedan sustav u većem 
sustavu kojega čine šume, rijeke i brojna staništa koja je stvorio čovjek, poput voćnjaka i 
kukuruznih polja. Ne zaboravimo sela; i ona su posebni sustavi. Zato možemo i krajolik 
promatrati kao sustav sa svojim posebnim pokretačkim varijablama. Uz sunčanu svjetlost i 
vodu, i ljudske su aktivnosti pokretačke varijable, npr. izgradnja cesta i drugih građevina, 
sječa drveća isakupljanje uroda s polja. 


Ako nastavimo potragu za većim sustavima, na kraju ćemo doći do biosfere. To je najveći 
ekosustav na planetu. 

A.1.11. Stanište divljih biljaka i životinja i njihove prilagodbe 


Sve biljke i životinje trebaju stanište. Neke vrste mogu živjeti samo na određenim 
staništima. Druge vrste nisu tako izbirljive - one mogu živjeti na bilo kojem staništu. Zovemo 
ih specijalisti i generalisti. Npr., žličarke su specijalisti jer se mogu hraniti samo u vrlo 
plitkoj vodi po kojoj mogu hodati i izkoje mogu procjeđivati sitne organizme. S druge strane, 
vrana se može hraniti različitom, i biljnom i životinjskom hranom koju može naći posvuda. 


Definirajmo stanište: 


Stanište je ukupnost svih resursa i uvjeta prisutnih na nekom području, a koji omogućuju 
nekoj vrsti da naseli to područje i da na njemu može živjeti i razmnožavati se. Pojam 
staništa različit je za svaku pojedinu vrstu. Drugim riječima: na stanište gledamo očima 
svake pojedinačne vrste. Stanište dobro za žličarku nije baš dobro i za pastrvu. Tome je 
tako zato što je voda koju vole žličarke plitka, često i prilično topla, mutna, s malo 
otopljenoga kisika. Valja reći da je plitka voda samo jedna, iako vrlo važna sastavnica 
staništa žličarka. 


Da bi razumjeli zahtjeve spram staništima, moramo se osvrnuti i na evoluciju pojedinih 
vrsta. Organizmi su se tijekom evolucije prilagođivali i mijenjali svoj oblik, ponašanje i 
metabolizam da bi preživjeli u okolišu koji ih je okruživao. Pogledajmo npr. jelenke: vrlo su 
specijalizirani i polažu jajašca samo u trulo hrastovo drvo. Takva navika mogla se razviti 
samo tijekom dugoga razdoblja koegzistencije s hrastovim šumama. Na sličan način 
mnogo je drugih vrsta prilagođeno životu na točno određenom staništu: komarci na plitku 
vodu, žabe na stare rukavce i jezera, bjelovrata muharica na stare listopadne šume, 
vodomar na vode u kojima žive male ribe i na riječne obale u kojima može iskopati svoje 
gnijezdo. 


Ponekad dvije vrste izgledaju vrlo slično, ali imaju potpuno različite zahtjeve prema 
staništima. Crna roda gradi gnijezdo duboko u šumi i živi samački, braneći svoj teritorij od 
drugih crnih roda istoga spola. Bijele rode gnijezde se u kolonijama i gnijezdo grade na 
kućama ili čak i nekoliko parova roda gnijezda izgrade na istom velikom stablu. Te dvije 
vrste očito imaju potpuno različit tijek evolucije, jedna je više šumska vrsta, a druga je 
vezana uz otvorena staništa. 


Ako govorimo o zaštiti pojedine vrste, važno je znati jesu li uvjeti staništa primjereni toj vrsti 
ili je neka, za tu vrstu bitna sastavnica nestala iz staništa pa je upravo zato ta vrsta postala 
ugrožena. Da bi brzo procijenili uvjete staništa, bit će nam od pomoći ako nađemo 
odgovore na sljedeća tri pitanja: 


» Čimeseživotinja hrani? 
» Gdjeserazmnožava? 
» Moželiumaknuti svom neprijatelju? 


Za primjer uzmimo šarana. Ta se riba hrani različitim vodenim biljem. U većini slučajeva to 
nije ograničavajući čimbenik. Kad je Lonjsko polje poplavljeno, šarani u njega ulaze iz 
vodotoka i mrijeste se lijepeći ikru na biljke u vodi. Poplave potiču šarane na mrijest. Taj 
preduvjet nije zajamčen: poplave se uopće ne moraju pojaviti ili ih mogu spriječiti ljudi 
gradnjom sustava za obranu od poplava. U tom slučaju možemo govoriti o "ključnom 
staništu", o "presudnom staništu", čime označavamo dijelove staništa koji su"ključni", 
presudni i kritični za opstanak populacije. Za šarane je to stanište na kojemu se mrijeste. 
Poplavni pašnjaci su za bijele rode važniji kao stanište na kojemu pronalaze hranu 
(hranilište): kukce, žabe i druge manje životinje. Promjene načina uporabe pašnjaka može 
ograničiti izvor hrane za rode. Uvijek ima dovoljno kuća na kojima rode mogu sagraditi 

svoje gnijezdo - zato za njih stanište na kojemu se gnijezde (razmnožavaju se) nije 
ograničavajući faktor. 


Žličarke se gnijezde u Krapje Đolu, na vrbama koje rastu u plitkoj močvari. Ovdje su prilično 
zaštićene od predatora. Nijedan predator među sisavcima ne voli baš ulaziti u to područje. 
Ni lisice ni čagljevi. To stanište žličarkama istodobno ispunjava dva zahtjeva, i sigurnost, i 
mogućnost gniježđenja. 





Slika 14 : Dabar mijenja svoj okoliš: dabrovi stvaraju jezerca zbog kojih se drveće uz 
obalu suši, zato se ponekad na tim mjestima stvaraju otvorena jezera. 


Vrste koje imaju vrlo osobite zahtjeve prema staništima zovemo vrstama osjetljivima na 
stanište. Druge nisu tako izbirljive, ali trebaju velike prostore. Takve vrste zovemo 
vrstama osjetljivima na veličinu prostora. Ris i medvjed su vrste osjetljive na veličinu 
prostora; nije im toliko bitno kako stanište izgleda nego im je važno da bude dovoljno 
prostrano. Mužjak risa treba teritorij površine oko 30 000 ha. Nema, dakle, načina da se u 
Lonjsko polje naseli populacija risova. Ta je vrsta već nestala iz prirodne zajednice. 
Mesožderi s vrha hranidbene piramide često su vrste osjetljive na veličinu prostora. 

A.2. Utjecaj načina uporabe prostora 
A.2.1. Čovjek, dinamika sustava i biološka raznolikost 


Razmotrimo sada kako ljudi utječu na prirodne ekosustave; mogu to činiti na nekoliko 
načina. Jedan je da zamijene prirodnu vegetaciju poljoprivrednim kulturama, poput 
kukuruza ili krumpira. Drugi je način manipuliranje pokretačkim varijablama ekosustava, 
poput upravljanja režimom poplava. 


Osvrnimo se sada na ekosustav Lonjskoga polja s gledišta analize sustava: ako šumu 
zamijeni poljoprivredno zemljište, povećava se broj različitih staništa u krajoliku, a isto se 
događa ako se dio šume posiječe i pretvori u pašnjak. Takve promjene neće utjecati na broj 
vrsta, sve dok stanište ne postane previše rascjepkano. Ako se previše šumskog zemljišta 
počne iskorištavati na prethodno opisane načine, krajolik će postati jednoličan i brojnost 
vrsta će opadati. 


To nas vodi do zanimljiva zaključka: ljudska djelatnost nije drugačija od prirodnih 
pokretačkih varijabla. Ako je umjerena (ograničena opsega) može čak i povećati ukupnu 
biološku raznolikost. Vrlo intenzivna ljudska djelatnost rezultira jednoličnim krajolikom i 
smanjenjem brojnosti vrsta. 





Bioraznolikost 
broj vrsta 











Niska Srednja Visoka 





Učestalost promjena 











Slika 15: Odnos učestalosti promjena u ekosustavu i biološke raznolikosti 


Manipulacija količinom vode vjerojatno je najvažniji ljudski utjecaj na ekosustav Lonjskoga 
polja. Ako sustav za kontrolu poplava spriječi dostatno poplavljivanje, to će loše utjecati na 
hrastove šume, a mnoge vrste riba neće se moći pravilno mrijestiti. S druge strane, ako se 
poplavne vode predugo zadrže na području retencija, bogata biološka raznolikost 
pašnjaka počet će se smanjivati. Ako je u ovom ekosustavu očuvanje biološke raznolikosti 
važan cilj, tada je potrebno osigurati i odgovarajući režim voda. To je najvažniji zadatak 
Uprave Parka i onih koji gospodare vodama. 

A.2.2. Iskorištavanje prostora: čovjek kao pokretačka sila 

Mnoštvo je načina kojima ljudi mijenjaju izgled prirodnih sustava. Oni to čine ako u šumi 
posijeku stabla za ogrjev ili za građevni materijal (šumarstvo), ako uklone prirodnu 
vegetaciju da bi proširili obradive površine (ratarstvo) ili ako povećaju površinu pašnjaka 
(stočarstvo). Ljudi grade kuće, sela, ceste i ostalu infrastrukturu, poput različitih kanala, na 
mjestima na kojima je dotad bila prirodna vegetacija. 


Ako želimo procijeniti prirodu ljudskih aktivnosti, možemo ih podijeliti u nekoliko kategorija: 
iskorištavanje prirodne vegetacije (npr. sječa šuma), zamjena prirodne vegetacije 
kultiviranim biljkama čiji se urod skuplja jednom godišnje, zamjena prirodnog sustava 
trajnim građevinama, poput zgrada i cesta. Utjecaj na prirodnu promjenljivost ekosustava 
je posebna manipulacija ekosustavom i može se pojaviti s različitim načinima uporabe 
prostora. Kontrola poplava jedna je takva manipulacija. Ona mijenja najvažniju varijablu za 
dinamiku sustava. 





Iskorištavanje vrsta iz prirodnih ekosustava 
» lov 

ribolov 

šumarstvo 

sakupljanje divljih vrsta 






voy ov 


Korištenje neživih resursa 

> nafta 

> rudarstvo (pijesak, tlo, stijene) 
» voda 


Promjene u dominantnim vrstama /unošenje 
kultiviranih vrsta 

» ispaša domaćih životinja 
> livade sjenokoše 


Zamjena prirodnih vrsta kultiviranima 
> oranice: kukuruz, pšenica, zob 
> šumarstvo: plantaže 


Trajne promjene stanja ekosustava 
» rudarstvo 

>» manipulacije vodama 

> naselja (kuće) 

» ceste 











Slika 16: Grupiranje načina iskorištavanja prostora prema njihovu utjecaju 

Princip gospodarskog iskorištavanja prirodnih populacija 





Razumno je gospodarsko iskorištavanje mnogih prirodnih populacija moguće. Drvo iz 
šuma, ribe iz vode i jeleni iz šume mogu se posjeći, uloviti ili ustrijeliti na takve načine koji 
neće ugroziti cijelu populaciju. Zato broj jedinka koje uzimamo iz prirodne populacije mora 
biti ispod praga brojnosti jedinka koja može omogućiti opstanak te populacije. Ako se broj 
jedinka koji se uzima prirodnoj populaciji poveća iznad toga praga, veličina populacije će 


Za neke oblike gospodarskog iskorištavanja prirodnih resursa, poput lova npr., nije toliko 
bitno koliko se jedinka odstrijeli, nego koliko je snažno uznemiravanje koje se pojavljuje uz 
lov. Npr., na područjima na kojima se često puca, patke i druge ptice vodarice postaju vrlo 
plašljive. Jednom kad postanu vrlo plašljive, dovoljno je tek nekoliko pucnjeva pa da se 
životinje izuzetno uznemire. Kad su uplašene, drže se podalje od ljudi i panikom reagiraju 
na svako približavanje. Zato se ne iskorištavaju potpuno sva potencijalna staništa. 
Uznemiravanje može biti uzrokom opadanja veličine populacije. 


Tradicionalni načini iskorištavanja prostora 


Dugogodišnje ljudsko iskorištavanje prostora oblikovalo je osobite krajobraze. Oni se 
razlikuju od regije do regije: krajolik Lonjskoga polja se razlikuje od onoga na Velebitu ili u 
primorju. Alpski krajolik je također poseban. Ti tradicionalni krajolici zovu se i "kulturni 
krajolici". Način njihova postanka je sličan. Oni su mješavina prirodnog krajolika i 
elemenata koje su stvorili ljudi. Ti su elementi krajolika stvoreni rukama poljoprivrednika uz 
malu pomoć domaćih životinja: konji i goveda vukli su plugove i kola. Usta domaćih 
životinja pretvarala su dijelove šume u pašnjake. Ako ih usporedimo s modernim 
krajolicima, uočit ćemo jednu bitnu razliku: unos energije nije se ostvarivao iz fosilnih goriva 
koja pokreću tešku mehanizaciju. 


Oblikovanje krajolika Lonjskoga polja je vrlo tipičan način stvaranja tradicionalnoga 
krajolika. Počnimo s kućama uz Savu i stare rukavce. Sagrađene su od hrastovine iz 
okolnih šuma koju su u početku ljudi ručno tesali u grede. Svaka kuća ima vrt koji obitelj 
opskrbljuje povrćem. Iza kuće rastu voćnjaci sa šljivama i jabukama. Trava koja je 
pokošena u voćnjaku rabila se kao hrana za domaće životinje. Iza voćnjaka su se nalazile 
oranice malenih površina, na kojima su rasli različiti usjevi. Iza oranica su livade omeđene 
živicama. Na livadama se proizvodilo sijeno ili je na njima u određeno doba godine pasla 
stoka, a živice bi stoku držale na određenom mjestu. Iza livada prostirali su se pašnjaci, tj. 
"polje", a iza njih šuma. Niži dijelovi polja bili su često poplavljivani. Na polju su pasle 
različite domaće životinje: krave, svinje, konji, patke i guske. 


Taj način tradicionalne uporabe prostora bio je povezan i s osobitim socijalnim i 


ekonomskim sustavom. Kuće, oranice i livade bile su u privatnom vlasništvu, ali je polje, 
zapravo pašnjaci, uvijek bilo zajedničko vlasništvo svih ljudi u jednom selu. 

Slika 17: Biološka raznolikost je velika 


Život je ponekad bio težak i ljudi su bili siromašni, ali je krajolik bio privlačan i biološka 
raznolikost velika. Kada govorimo o očuvanju, na umu treba imati upravo taj tradicionalni 
krajolik. 


Tradicionalna poljoprivreda povećala je prirodnu bioraznolikost, stvarajući nove i raznolike 
tipove staništa za nove vrste, osobito na području polja (pašnjaka). Moderna poljoprivreda 
uzrokovala je opadanje biološke raznolikosti. Pitanje je li veličina nove biološke 
raznolikosti ispod ili iznad početne razine i dalje ostaje otvoreno. Možda je i dalje iznad 
početne razine. 


Moderni način iskorištavanja prostora 





Temelj modernog načina iskorištavanja prostora je primjena fosilnih goriva. To je 
omogućilo opsežnu kontrolu poplava, uspješnu gradnju brana i kanala, prijevoz materijala 
(npr. drva iz šume) na velike udaljenosti; zemlja se ore traktorima koji imaju nekoliko stotina 
konjskih snaga, a kuće se grade od novih materijala. 


U modernu krajoliku nalazimo i nove elemente, poput ribnjaka: velikih jezera iskopanih 
strojevima. 


Krajolik danas izgleda sasvim drugačije: oranice su vrlo velike - površina jedne jedine 
može biti velika kao nekoliko manjih oranica zajedno, a broj usjeva je smanjen na nekoliko 
vrsta. Danas se puno manje ljudi bavi poljoprivredom. Dogodile su se bitne promjene u 
krajoliku, ali i bitne socijalne promjene. Biološka je raznolikost modernoga krajolika manja 
nego biološka raznolikost krajolika koji je postojao prije. U Lonjskom polju jedan uz drugog 
danas postoje i moderni i tradicionalni krajolik. Sa stajališta zaštite potrebno se usredotočiti 
na tradicionalni krajolik i ljude koji ga i danas održavaju. 

Slika 18: S razvojem moderne poljoprivrede smanjuje se broj vrsta 


Povijestiskorištavanja prostora 





Način iskorištavanja prostora mijenja se tijekom vremena. Postoje događaji koji uzrokuju 
promjene u načinu uporabe prostora. Četiri glavna događaja mogu se prepoznati na 
primjeru Lonjskoga polje: 


uspostava Vojne krajine - naseljavanje 

prestanak Vojne krajine - smanjenje šumske površine 

izvedba višenamjenskog projekta SAVA 2000 - pojava intenzivne poljoprivrede 
proglašenje Parka prirode Lonjsko polje 


yvvv 

A.3. Načela zaštite 


Ekologija i zaštita idu zajedno, ali se ne mogu izjednačiti. Ekologija otkriva kako priroda 
funkcionira - to je znanost. Zaštita prirode i okoliša je proces ili aktivnost ljudi - akcijski plan. 
Zaštita nastoji stići negdje i zato zaštita treba imati cilj. Bez jasno utvrđenoga cilja zaštita ne 
zna kamo ide. Zato ćemo prvo govoriti o ciljevima. 


A.3.1. Stvaranje vizije i postavljanje ciljeva 


Jedna od namjera zaštite je poboljšavanje postojećega stanja ili barem njegovo 
održavanje, tj. sprječavanje pogoršanja situacije. To još nije precizan cilj i iz njega ne 
možemo odrediti i potrebne aktivnosti. 

Kad treba zaštititi neki krajolik ili zakonom zaštićena područja, pojavljuju se mnogi ciljevi. Ti 
ciljevi moraju biti jasni. Njihovo ostvarivanje mora pridonijeti ostvarivanju nekog većeg cilja. 
Pojedinačni ciljevi ne smiju jedan drugom biti oprečni. Evo primjera jedne takve oprečnosti: 
Europska zajednica (EZ) ima program zaštite vrsta u Spanjolskoj i Portugalu. Istovremeno 
EZ ima i program za razvoj poljoprivrede koji će uništiti sve ono što se programom za 
zaštitu vrsta namjerava zaštititi. To je primjer sukoba ciljeva. Takve situacije treba 
izbjegavati. 


Da bismo utvrdili skup jasnih ciljeva, dobro je imati već osmišljenu viziju. Vizija je slika 
sustava (zaštićenog područja ili krajolika) kakvim ga vidimo u budućnosti. Iz takve vizije 
možemo definirati ciljeve. Ciljevi se usredotočuju na određeni dio slike, npr. na način života 
ljudi, biološku raznolikostili kontrolu poplava u Lonjskom polju. 


Nekad se zaštita fokusirala uglavnom na prirodnu sastavnicu sustava, tj. na vrste ili 
ekološke procese. Vizija moderne zaštite prirode uvijek uključuje i ljude i njihov način 
života. Vizija, ciljevi i akcijski planovi zajedno čine plan upravljanja. Slika prikazuje njihov 
odnos: 







AKCIJSKI PLAN 


VIZIJA 






CILJEVI 


PROCJENA 


Slika 19: Plan upravljanja povezuje viziju, ciljeve, akcijski plan 
i procjenu postojeće situacije 

Vizija: Ona opisuje pozitivno stanje nekoga područja u budućnosti. Ona je proizvod vaše 
kreativnosti i dovoljno je privlačna da prema njezinu ostvarenju vrijedi težiti. Ne mora 
sadržavati svaku potankost, ali mora biti dovoljno jasna. 


Ciljevi: Ciljevi su smjerokazi na putu ostvarivanja vizije. Ako je vizija dobra, ciljevi su 
izvedeni iz nje, međusobno se podupiru i nisu u sukobu. Ciljevi trebaju biti SMART (engl. 
pametni; skraćenica od Specific Measurable Atractive Realistic Timed, tj. Osobiti Mjerljivi 
Privlačni Realni Vremenski ograničeni). Ako cilj ne zadovoljava te uvjete, teško je odrediti 
primjerenu akciju. "Trebamo više turističkih smještajnih kapaciteta u parku" ne zadovoljava 
ta četiri uvjeta. No može se predefinirati u izvediv cilj: "Tijekom sljedećih pet godina želimo 
najmanje tri različita turistička smještajna objekta u selima Lonjskoga polja". 


Procjena situacije: To je popis koji sadrži ono što imate i što se događa. To uključuje 
prostorni plan, opise obilježja, kako se iskorištava zemljište, popis interesnih grupa i 
institucija korisnika područja te pravnu osnovu zaštite. 


Akcijski plan: Ovdje su navedene sve aktivnosti koje će korak po korak omogućiti 
ostvarivanje ciljeva. 





Riječ upozorenja: Analiza mnogih planova upravljanja pokazala je da se previše energije i 
vremena troši na opisivanje prostornoga plana, a premalo na razvijanje stvaralačke vizije, 
ciljeva i dobrog akcijskog plana. Uspjeh zaštite nije u dobrom planu, nego u mogućnosti da se 








on ostvari. 





Kako osmisliti atraktivnu viziju: 





Postoje dva kriterija za uspješnu viziju: ona treba biti privlačna i drugim ljudima tako da žele 
njezino ostvarivanje. Ona mora biti i dosljedna i realna jer se jedino takva može ostvariti. 


Pozitivno sročena vizija je privlačna. Npr.: "Zabranjen je lov na ptice" i "Sve su ptice 
zaštićene". Obje tvrdnje govore isto, ali prva napada barem jednu interesnu grupu, lovce. 
Druga tvrdnja zvuči pozitivno. 
Da biste napisali viziju, trebate prostor, jednu ili nekoliko stranica papira. To je previše da bi 
ljudi to mogli stalno imati na umu. Izjava o namjeri (Mission statement) sadrži suštinu vizije. 
Ako se oblikuje snažnim i pozitivnim riječima, iz nje zrači osjećaj dobre namjere. Evo 
nekoliko primjera: 
> Izjavaonamjeri Šumarske službe SAD-a: 
"Čuvamo resurse, služimo ljudima" 
» Izjavaonamjeri uzgajališta konja: 
"Mi volimo konje, i to se vidi" 


» Izjavaonamjeri Parka prirode Lonjsko polje mogla bi biti: 


"Zajedno čuvamo prirodnu i kulturnu baštinu" ili 
"Zajedno, za ljude i prirodu" 

Slika 20: Izjava o namjeri sadrži suštinu vizije izraženu privlačnim riječima 

A.3.2. Kako iskoristiti vrste u zaštiti područja 


Jedan od ciljeva može biti zadržati visoku biološku raznolikost, no to baš i nije vrlo praktičan 
i SMART cilj. Da biste mogli ovladati ovim problemom ponekad je dobro izabrati samo 
jednu vrstu kao predstavnika ukupne bioraznolikosti. "Krovne vrste" (Umbrella species) i 
"zastavne vrste " (Flagship species) su takve vrste. 


Krovne vrste (Umbrella species): One imaju veliki životni prostor i specifične zahtjeve 
prema staništima. Ideja slijedi logiku da druge vrste, s manjim životnim prostorima, 
iskorištavaju ista staništa kao i krovna vrsta i da su zato automatski zaštićene ako je 
zaštićena i krovna vrsta. Crna roda je jedan takav primjer: Ta ptica ovisi o velikim 
područjima starih šuma (ključno stanište presudno stanište). Te šume su staništa i mnogim 
drugim pticama, šišmišima i žabama. Zato je crna roda zamjena za kontrolu cjelokupne 
biološke raznolikosti, a ujedno i pogodna vrsta za praćenje stanja (monitoring). 


Zastavne vrste (Flagship species): Zastavna vrsta vrlo je zanimljiva i primjenjuje se kad 
je za akciju zaštite potrebno prikupiti veliku potporu javnosti. Izbor zastavne vrste je osobito 
dobar ako je ta vrsta istodobno i krovna jer je tada učinak zaštite puno veći. Zato su i crna 
roda i žličarka odličan izbor za zastavne vrste. 


Praćenje stanja - monitoring: Ova se tehnika primjenjuje da bi se pokazalo kako se 
sustav mijenja s vremenom. Ako imamo određenu pretpostavku (hipotezu) o tome kako će 
se sustav promijeniti u budućnosti, mi želimo imati mogućnost i pratiti te promjene i vidjeti 
jesmo li zaista bili u pravu. Drugim riječima, želimo provjeriti istinitost pretpostavke. Za to 
trebamo odabrati indikator čiju promjenu možemo pratiti. Ako za indikator odaberemo 
crnu rodu ili žličarku, tada će nam promjene u njihovim populacijama pokazati i što se 
događa s vrstama koje prebivaju na istim staništima, tj. pod njihovim su krovom - mi tako 
uopće ne moramo pratiti sve vrste. Obje vrste je prilično lako prebrojavati pa su one zato 
odlični indikatori. 

Slika 21: Žličarka ima višestruko značenje: to je i krovna i zastavna vrsta. Kao zastavna 
vrsta nalazi se i na logu Parka prirode Lonjsko polje jer je većini ljudi vrlo zanimljiva 

B. NAČELA KOMUNIKACIJE 


B.1. Kako "prodati" park 


Plan je jedna, a njegova implementacija druga stvar. Tijekom provođenja plana potrebno je 
poznavati kupce i interesne skupine parka. To su ljudi kojima želite "prodati" park. Bez 
njihove dobre volje provedba plana nije moguća. 


Kupci su skupine ljudi koji očekuju nešto od službe Parka. Interesne skupine (korisnici 


prostora) su ljudi koji u parku ostvaruju određeni interes. To je samo jedan način kako iz 
dva ponešto različita kuta gledati na ljude. 


Tko su "kupci" u parku prirode Lonjsko polje? 


» škole 

> ribiči 

» promatrači ptica 

» lokalno stanovništvo 

> ljudiiz Zagreba i drugih gradova u Hrvatskoj 

» ljudi koji žive u primorju 

» inozemnituristi, ljubitelji prirodne i kulturne baštine 


Tko su interesne skupine (korisnici prostora) u PP Lonjsko polje? 
Skupina Interes skupine (primjeri) 
Šumari Nastaviti sječu drveća 


Ostati zaduženi za planiranje 
Hrvatske šume gospodare šumama 





Upravljači sustavom obrane od poplava 
Poljoprivrednici 


Stočari 

Ribiči Zadržati mogućnost ribolova 
uključujući i slobodu izbora 

Lovci 


Lokalno stanovništvo 

Vlasnici restorana 

Posjednici zemlje 

Lokalni političari 

Državni političari 

Ljudi iz ministarstva 

Djelatnici Parka 

Turisti - ljubitelji prirodne i kulturne baštine 
Izletnici 

Rekreativci 

B.2. Priroda sukoba 
Kada govorimo o "prodaji" parka, moramo shvatiti kako uopće dolazi do sukoba. 


Definirajmo sukob: 


Sukob je ostvarivanje ciljeva jedne skupine uzrokom nemogućnosti ostvarivanja ili 
teškoća u ostvarivanju ciljeva druge skupine. Provedba ideje parka automatski utječe na 
interese lokalnih ljudi. Mogu se očekivati sukobi. Oni su "dio igre". 


B.3. Stvarni i umišljeni sukobi 


Često sukob uopće nije stvaran, nego samo umišljen. Mnogo ljudi nema jasnu sliku o svrsi i 
namjeri parka. Njihova slika je iskrivljena, nepotpuna i zbog njihovih interesa neobjektivna. 
Takvo poimanje dovodi do umišljanja sukoba, kojih uopće ne bi bilo kad bi ljudi imali pravu 
informaciju i kad bi je shvatili. 


Istina nije ono što zaista jest... ...Istina je ono što si zamislimo da jest! 
Koliko kvadrata vidite? 


16 ili više? 
Ima ih više od 30! 





Ovaj primjer ilustrira 
ograničenja naše percepcije. 
Mi ne vidimo istinu. 

B.4. Odnosi s javnošću 


Definirajmo odnose s javnošću: 





Odnosi s javnošću predstavljaju proces prikupljanja podrške za vaše ideje. U zaštićenom 
području odnosi s javnošću teže stvaranju tolerancije i prihvaćanja, osobito kod lokalnoga 
stanovništva. Postići da baš svi zavole park nije realističan cilj. Poželjno je imati priličan 
broj ljudi koji podržavaju tu ideju i drugu skupinu koja će prema njoj biti snošljiva. 


Koraci procesa odnosa sjavnošću su: 


1) Saznajte što ljudi misle i rade 
2) Osmislite strategiju odnosa s javnošću - akcijski plan 
3) Provedite akcijski plan, pratite uspješnost provedbe 


Prije nego osmislite akcijski plan, morate znati što ljudi misle, inače taj plan može biti 
nedjelotvoran. 


Iskustvo iz Lonjskoga polja pokazuje da među selima postoji zavist: Neka sela misle da 
Park više pomaže drugim selima. Strategija komunikacije to treba uzeti u obzir. Iskustvo 
pokazuje da ljudi vide i pozitivne stvari u Parku, npr. mogućnost da se u njemu zaposle 
lokalni ljudi. 

B.5. Malo teorije komunikacije 


Komunikacija je više od informacije. Informacija je jednosmjeran proces, a komunikacija 


dvosmjeran. 
(A) ——>*(B) Informacija 
(A) =>(B) Komunikacija 


Ako želite izazvati simpatiju prema Parku, informacija nije dovoljna. Nužna je komunikacija. 
Ljudi moraju znati kakvi su planovi Parka i moraju imati mogućnost izraziti svoje mišljenje. 
Prezentacija mora biti u takvu obliku da ljudi mogu razumjeti o čemu govorite, a slušati 
njihovu reakciju gotovo da je jednako važno koliko i obavijestiti ih o nečemu. 

Slika 22: Jednostavan model komunikacije prema P Watzlawicku. 


Paul Watzlawick, stručnjak za komunikaciju, otkrio je da proces komunikacije uvijek ima 
dvije razine. Postoji razmjena činjenica, najčešće pomoću riječi. Dodatno postoji i razmjena 
emocija - manje-više uvijek pomalo prikrivena. Ljudi se mogu jedni drugima sviđati ili ne, 
međusobno se doživljavati kao prijatelji ili jedni drugima smetati, u drugu osobu mogu imati 
povjerenja ili za nju misliti da je prepredena. U Watzlawickovoj predodžbi najvažnije je da 
razmjena emocija bude uvijek važnija od razmjena činjenica. Ona će na višoj razini utjecati 
na rezultatkomunikacije. 


e j j j 
ME. 


> 
Keta odlaganje BVEREJ TE IZINA pristup! 





Slika 23: Mnoge je stvari moguće izreći, a da nikoga pri tome ne povrijedimo 

Slika 24: Odora je simbol - ona mora zračiti autoritetom i pobuđivati simpatiju. 
Svaki put kad vide nadzornika u odori, ljudi se moraju ugodno osjećati. 


Za osoblje Parka je važno da pri svakoj komunikaciji na umu imaju i njezinu emocionalnu 
razinu. Ponašajte se tako da se ljudi osjećaju ugodno i ne prigovarajte na emocionalnoj razini. 


“Ne možete BEZ komunikacije" 


je također Watzlawickova predodžba. Svaka vaša aktivnost ostavlja dojam, čak ako pritom 

niste ništa rekli. Ne reći ništa može biti vrlo snažan način komunikacije. 


NAČINI KOMUNIKACIJE 


6% 


Sredstvo Prednost 


Razgovor licem u lice 


- malo pripreme 
- može se primijeniti 
u svakoj prilici 


- obuhvaćate mali 
broj ljudi 





Prezentacija maloj 
skupini 


Službena prezentacija 


- nije vam potrebno 
mnogo opreme 


- trebate veliku prostoriju 
- trebate tehničku opremu 
- postoji velika prostorna 
udaljenost između vas 
i slušatelja 
- dolazite u iskušenje da 
u jednoj Power Point 
prezentaciji iznesete 
previše informacija 


- možete se odjednom 
obratiti velikoj grupi 





Radionica * 


- vrlo dobra dvosmjerna 


komunikacija - malobrojnost skupine 





Obilazak područja 
s vodičem 


- potrebne su velike 
pripreme 
- mala skupina 


- vrlo djelotvorno 
- vrlo uvjerljivo 





Izlet/obilazak područja * 


Zajednički projekti * 


- vrlo djelotvorno 
sredstvo 


- broj ljudi 
- visoki troškovi 


- veliki utrošak vremena 


- vrlo dobra komunikacija a : 
- visoki troškovi 





Događaj * 


*...vrlo djelotvoran način 








- kontaktirate s mnogo 
ljudi 

- odjednom sudjeluje 
mnogo ljudi 


- veliki organizacijski 
napor 
- visoki troškovi 

Radionica 

Sastanak skupine ljudi na kojemu su svi sudionici što je više moguće uključeni u raspravu; 
voditelj radionice daje što je moguće manje informacija, a trudi se prikupiti što više 
informacija od sudionika. 


Zajednički projekti: 
Djelatnici Parka zajedno s predstavnicima drugih interesnih skupina rade na projektu; npr.: 
postavljanje ograde za stoku koja će biti dopremljena u park. 


Izlet: 
Cesto namijenjen samo jednoj interesnoj skupini, npr. novinarima. 


Događaj: 
Određena tema se obilježava na složeniji način i prezentira velikom broju ljudi. Npr. Dan 
roda u Cigoću. 


SWOT* analiza Dana roda u Čigoću: Zašto je to dobro? 





Što je bilo dobro? Što nije bilo baš tako dobro? 





» 500 posjetitelja » suradnja sa Siskom 
> vlak Čigoć express » ponuda hrane i pića 
» vijestna TV-u nije bila savršena 

» vijestnaradiju iu novinama 

» sudjelovanje Slovenaca/razmjena 

» lokalno stanovništvo organiziralo hranu i piće 

» očišćeno/uređeno selo Cigoć 

» dobrasignalizacija/mogućnostorijentacije 

» javni WC 

» natjecanje: najljepše imanje 


*...SWOT je kratica od Strenght - Snaga, Weaknesses - Nedostaci, Opportunities - Mogućnosti, Threats - 
Opasnosti. U SWOT analizi se nabrajaju te četiri osobine onoga što se analizira. 


B.6. Rješavanje sukoba 


Da biste riješili sukobe morate znati više od jednog pravila dobre komunikacije. Morate biti 
vrlo iskusan pregovarač. Evo nekih preporuka: 


Budite nepokolebljivi prema problemu, ali pažljivi prema svojim partnerima. Postoje 
četiri uvjeta koja morate imati na umu: 


» morate uvijek razlikovati ljude i probleme. Ne dopustite da se umiješaju osjećaji. 

» važni su interesi ljudi, a ne njihove pozicije, tj. ono što govore. Zato puno truda valja 
uložiti u otkrivanje stvarnih interesa jer ih ljudi najčešće vrlo nejasno iskazuju. 

» potražite alternativna rješenja koja donose dobrobit objema stranama. Sami 
potražite takva rješenja, a onda ih zajedno razmotrite. 

» obje strane se trebaju složiti o cilju i načinu mjerenja uspješnosti dogovorenoga 
rješenja problema. 

Slika 24: Gluma dijaloga između nadzornika (lijevo) i krivolovca (desno); 
govor tijela govori puno više od riječi 

C. Interpretacija parka 


Interpretacija u svrhu zaštite okoliša ima puno zajedničkoga s poslom prevoditelja. 
Interpretacija u parku zahtijeva prevođenje prirodnih i kulturnih osobina parka na razinu 
koju će većina ljudi lako razumjeti. Interpretacija može uključiti i prevođenje stručnih 
termina, koji se rabe u biologiji i drugim znanostima, na jezik koji će razumjeti i 
neznanstvenici ili djeca. Interpretacija je proces komunikacije kojim se javnosti otkrivaju 
značenja i odnosi naše prirodne i kulturne baštine tako da se ljudima omogući osobni 
doživljaj, s različitim elementima, uključujući i krajobraz. 

Freeman Tilden je osmislio osnovna načela interpretacije koji su otad polazište za sve 
interpretatore u zaštićenim područjima. 





Slika 25: Obilazak s vodičem prilagođen je interesu posjetitelja 


C.1. Šest principa Freemana Tildena: 


» Interpretacija se mora prilagoditi interesu i iskustvu posjetitelja. Ona mora imati veze s 
njihovim svakodnevnim životom. 

» Interpretacija je više od informacije. Ona otkriva "Zakulisne priče". Dobra interpretacija 
je dobro ispričana priča. 

» Interpretacija je umjetnost. Neki su ljudi vrlo talentirani i, kao i umjetnici, mogu se 
razlikovati stilom svojega rada. 

» Dobra je interpretacija provokativna i potiče ljude na razmišljanje. Ona ih ne zatrpava 
informacijama. 

» Interpretacija uvijek ima na umu dvije stvari: temu i posjetitelja. Interpretator uvijek 
misli na posjetiteljevu osobnost. 

» Interpretacija namijenjena djeci se razlikuje od one namijenjene odraslim ljudima. 
Voditi cijelu obitelj je pravi izazov; interpretator uvijek treba misliti na razlike između 
roditelja i djece. 


Svi dobro organizirani parkovi imaju interpretacijsku službu. Jedna od najiskusnijih je 
Služba nacionalnih parkova SAD-a (US National Park Service). Interpretacijskim 
aktivnostima povećavaju i obogaćuju i užitak boravka posjetitelja u svojoj sredini. Njihova 
služba ima sljedeće ciljeve: 

Slika 26: Nadzornici JUPP Lonjsko polje 

C.2. Ciljevi interpretacije unacionalnim parkovima SAD-a 


» Informacija i snalaženje: pružiti lagan pristup informacijama potrebnim za siguran i 
ugodan doživljaj parka. 

» Razumijevanje i poštovanje: njegovati dublje razumijevanje resursa i vrijednosti 
parka, njegova regionalnog položaja i sustava zaštite. 

» Zaštita: ponuditi raznolike mogućnosti susreta i uživanja u resursima parka, 
istovremeno štiteći te iste resurse od nerazumnog iskorištavanja, oštećivanja, 
vandalizma i krađe. 

» Sudjelovanje i razvoj vještina: pomoći i motivirati razvoj rekreacijskih aktivnosti i 
vještina 

» Dijalog: pružiti mogućnosti komunikacije i razmjene mišljenja i potreba između 
javnosti i Uprave Parka 

» Edukacija: zainteresiranim pojedincima i skupinama pružiti informacije potrebne za 
potpuno razumijevanje vrijednosti parka i njegova regionalnog konteksta te značenja i 
vrijednosti cjelokupnoga sustava parkova, tj. zaštićenih područja 


Postoje različite metode interpretacije: izložbe, predavanja, poučne staze, obilasci 
područja s vodičem itd. 


C.3. Obilazak područja s vodičem 





iskustava. Priprema obilaska zahtijeva puno rada i iskustva. Navodimo glavne korake u e 
pripremi sadržaja obilaska: 

Tko su posjetitelji? l 
Posjetitelji su pokretna meta. Njihova dob, iskustvo i interes vrlo su različiti. Ponekad 


interpretator može znati više o skupini jer zna da dolaze školska djeca ili promatrači ptica. 
No, prepoznati interes skupine ili njihovo iskustvo jedna je od najvažnijih stvari. 

Slika 27: Dobra interpretacija je umjetnost 

Kamo vodite posjetitelje? 


Svaki park ima obilje tema, velikih i malih, koje se mogu interpretirati. Obilazak područja s 
vodičem može biti posvećen opsežnim temama, poput poljoprivrede i šumarstva, ili 
skromnijim temama, poput posjeta jednoj seoskoj kući. 


Tko je dobar interpretator? 


Interpretator mora dobro poznavati svoje teme. Ali tu se pojavljuje paradoks - ljudi koji 
najviše znaju nisu najbolji interpretatori. Cesto to vrijedi za znanstvenike. Interpretator je 
rječit, on zna kako govoriti. On je zabavan, nikad dosadan. Interpretator razgovara, on ne 
drži govore. On govori svakodnevnim jezikom i ne rabi stručne termine, ne priča i ne čini 
previše. 





Slika 29: Čak i maleni rekviziti privlače pozornost 
39 


Lonjsko 
polje 


Zašto su "rekviziti" potrebni? 


Dobro vođeni obilazak područja jednako zaokuplja um posjetitelja kao i njegovo srce, ali 
zapošljava i njegove ruke. Zato su "rekviziti" tako važni. Rekviziti se obično rabe na 
pozornici, u kazalištu. U vođenom obilasku rekviziti su svi predmeti koji na bilo koji način 
imaju veze s temom obilaska. To mogu biti pera, kosti, kamenje, listovi, krzna, kože, 
lubanje, plodovi, sjemenke, slike, alati ili preparati cijelih Životinja u staklenim bočicama 
(npr. zmija ili kukaca). Rekvizit može biti bilo što na bilo koji način vezano uz određenu 
temu. Dobar rekvizit će izazvati iznenađenje posjetitelja ion će ga rado pogledati. 


Rekviziti se pripremaju prije polaska na obilazak i nose se u naprtnjači, a posjetiteljima se u 
prigodnim trenucima tijekom obilaska pokazuju. 


Kreativni interpretator može izmisliti i naći puno dobrih rekvizita. 


Kako organizirati vođeni obilazak? 


Dobar vođeni obilazak ima puno zajedničkih osobina s dobrim javnim nastupom. On je 
zabavan, relevantan, ima smisla i vezan je uz jednu središnju temu. U dobro vođenom 
obilasku slušateljstvo se aktivno uključuje u promatranje, istraživanje, razmišljanje i 
provedbu određenih aktivnosti koje vodič na obilasku organizira. Poput javnog nastupa, i 
vođeni obilazak ima svoj prepoznatljivi uvod, glavni i zaključni dio. Dodatno, vođeni 
obilazak ima i svoj pripremni dio koji počinje 15 minuta prije polaska. Aktivnosti svakog 
dijela opisane su u sljedećim odlomcima. 





Slika 30: Na svakoj postaji interpretator provjerava da li ga svi slušaju 

Pripremni dio 
Otprilike 15 minuta prije polaska, skupina se okuplja na dogovorenoj polazišnoj točki. 
To je prilika da pozdravite posjetitelje, saznate više o njima i njihovim interesima, ali i 
odgovorite na eventualna pitanja. Vaš entuzijazam i prijateljski pozdrav pomoći će u 
uspostavljanju kontakta među vama i posjetiteljima i ostaviti dobar prvi dojam. Tada 
možete spomenuti i mjere opreza tijekom obilaska i predložiti načine zaštite od 
sunca i kukaca isl. 


Uvod u obilazak 
Počnite u dogovoreno vrijeme i predstavite sadržaj obilaska. Vaš uvod mora izazvati 
pozornost posjetitelja (inače bi mogli jednostavno nestati), zainteresirati ih za temu 
obilaska i dati im osnovnu orijentaciju. Recite im koliko će obilazak trajati i ponovite 
mjere opreza i zaštite tijekom boravka u prirodi. Najvažnije je skupini objasniti 
sadržaj obilaska i način njegove provedbe. Objasnite im sadržaj obilaska tako da im 
ukratko ispričate što će tijekom obilaska vidjeti. 


Obilazak 
Tijekom obilaska budite na čelu grupe i uvijek provjeravajte možete li vidjeti sve 
posjetitelje. Kad se zaustavite na određenoj postaji, provjerite mogu li vas svi dobro 
čuti. Na svakoj postaji opišite neke zanimljive dijelove krajobraza, biljke i životinje. 
Svoje izlaganje i razgovor zadržite na jednoj temi, ne trebate pričati o svemu. Vaše će 
slušateljstvo moći zapamtiti tek nekoliko glavnih pojedinosti. 


Na svakoj se postaji možete zadržati od jedne do šest minuta. Vaše izlaganje organizirajte 
prema sljedeća četiri koraka: 
- Usmjerite pažnju slušatelja na jedan osobit prizor, biljku ili Životinju. To možete 
napraviti iovakvim pitanjem: "Što konji najradije jedu ?" 
- Objasnite i opišite: Konji potječu iz stepe. Stepe su prostrani travnjaci. 
- Povežite temu postaje s temom cijelog obilaska: Zivotinje se hrane hranom koju 
pronalaze na svom staništu. 
- Nastavite s rečenicom koja će najaviti nastavak obilaska i sljedeću postaju: najavite 
što slijedi ili predložite na što bi mogli obratiti pozornost u nastavku obilaska. 


Na postajama iskoristite svoje rekvizite. Mnogi interpretatori se oslanjaju na provokativna 
pitanja koja stimuliraju skupinu i potiču razgovor. Postavljanje kreativnih pitanja je 
umjetnost. 


Završetak obilaska 
Nakon zaustavljanja na zadnjoj postaji zaključujete cijeli obilazak. Zaključak treba 
podsjetiti posjetitelje na vezu teme obilaska i sadržaja postaja. Dobri zaključci su 
jezgroviti i točni. Oni utvrđuju i podsjećaju na glavnu poruku cijelog obilaska koju bi 
posjetitelji trebali zapamtiti. Tada im kažete da je obilazak završen. 


Ako povežete svoju prezentaciju sa svakodnevnim životom i interesima posjetitelja, ona će 
biti zabavna, posjetitelji će je bolje upamtiti. 

